Lapsen vatsan ultraäänitutkimus

|  |  |
| --- | --- |
| Kuvaus: | Lapsen vatsan alueen elinten tutkiminen ultraäänellä |

**TUTKIMUKSEEN VALMISTAUTUMINEN**

Tutkimus voidaan tehdä vain, jos **virtsarakko on täynnä eli on pissahätä**. Pissalla ei saisi käydä 1-2 h ennen tutkimusta.

* + - * + **ALLE 1-VUOTIAAT** Juovat normaalin maitoannoksensa puolituntia ennen tutkimusta.
        + **1 – 2 –VUOTIAAT** Juovat 2-3 dl nestettä puolituntia ennen tutkimusta.
        + **3 – 4 –VUOTIAAT** Juovat 3-4 dl nestettä 1 tunti ennen tutkimusta.
        + **5 – 15 -VUOTIAAT** Juovat 5-6 dl nestettä 1 tunti ennen tutkimusta.

Lapsen on **oltava syömättä ennen tutkimusta** seuraavasti:

* **ALLE 1-VUOTIAAT**: Lapsen on oltava syömättä yksi ruokaväli.
* **YLI 1-VUOTIAAT:** Lapsen on oltava syömättä neljä tuntia (4 h) ennen tutkimusta. Purukumiakaan ei saa syödä. Tutkimusta edeltävänä päivänä välttäkää mahdollisuuksien mukaan kaasua muodostavia ruoka-aineita kuten ruisleipää, herneitä, lanttua ja omenaa.

**TUTKIMUKSEN KULKU**

Lapselta riisutaan vatsan alue paljaaksi. Iholle levitetään geeliä ja röntgenlääkäri tutkii vatsan aluetta liikuttelemalla ultraäänianturia iholla.

Vauvoja ja leikki-ikäisiä voidaan tukea jaloista ja käsistä pysymään paikoillaan tutkimuksen ajan.

Tutkimus kestää noin 20 min.

Tutkimus on kivuton.

**YHTEYSTIEDOT**

Jos Teillä on kysyttävää tutkimuksesta, ottakaa yhteys Röntgen 1 toimisto, puh. 017-173375, arkisin klo 8:00 – 14:30.